108 
Men om man end følgelig ikke ved Kobbersagerne tør an- 
see sig berettiget til at indføre en egen Kobberalder i Europas 
nationale Archæologie som en Overgangstid fra Steen- til Bronce- 
alderen, og om end Forskjellen mellem de simple Steensager 
og de ziirlige Broncesager er ligesaa brat og iøinefaldende, som 
tilforn, saa gives der dog en anden Vei, ad hvilken en Over- 
gangsperiode nu synes kjendelig at kunne spores. 
Det er før bleven stadig sagt, at den almindelige Gravskik 
i Broncealderen var at brænde Ligene, og at disse ikkun und- 
tagelsesviis bleve begravede ubrændte. Men efterhaanden ere 
dog de formeentlige »Undtagelser« voxede op til en saadan Mængde 
baade her i Landet og andetsteds, at man uvilkaarlig maa komme 
til den Erkjendelse, at den Skik i Broncealderen at begrave Li- 
gene ubrændte betegner et eget Tidsrum, i al Fald en Mellem- 
tilstand mellem to grundforskjellige Gravskikkes Herredømme. 
Den sædvanlige Form, hvorunder de ubrændte Liig fore- 
komme i Broncealderens Grave, er i Kister, satte af flade Stene 
og dækkede med større Overliggere. Disse Kister ere i 
Hovedsagen af samme Årt, som de kisteformige Gravkamre fra 
Steenalderen; kun ere de i Reglen noget mindre. Desuden ere 
de ogsaa meest kun bestemte til at optage et enkelt Liig. 
Deres Forekomst er ikke indskrænket til enkelte Egne. For 
at nævne nogle Exempler, ere de trufne flere Steder paa Born- 
holm t. E. i Tillehøjen ved Rønne, i Sjælland ved Huldby i Nær=- 
heden af Skjelskør, ved Gjerlev, Antvorskov Birk, ved Skjelby 
mellem Sorø og Nestved, ved Udby paa Tudsenæs, ved Ishøi, 
ved Lille Lyngby, Frederiksborg Amt, og paa Seierø. Ved An- 
nise i Nærheden af Frederiksborg fandtes først i en stor Høi en 
smuk Kiste med Skelet og Broncesager, og senere i en anden 
Høi idetmindste 7 til 8 Steenkister, der alle indeholdt ubrændte 
Liig ved Broncevaaben og Smykker. Ogsaa i Fyen, Jylland og 
Slesvig er der gjentagne Gange gjort lignende Fund, især dog i 
det nordlige Jylland, nord for Liimfjorden. Mærkeligt nok er 
det i denne Henseende, at de faa Opdagelser af Broncealders 
